喝酒是人生的一大畅快事,曹操就曾说: “何以解忧? 唯有杜康。” 很多时候,酒不醉人人自醉; 中国历代的诗人大多爱酒,爱它个中的滋味,也更爱它带给我们的精神慰藉。 接下来,我们一起欣赏30首饮酒诗词吧,一起学起来吧! 01 《短歌行》 东汉·曹操 对酒当歌,人生几何! 譬如朝露,去日苦多。 慨当以慷,忧思难忘。 何以解忧? 唯有杜康。 青青子衿,悠悠我心。 但为君故,沉吟至今。 呦呦鹿鸣,食野之苹。 我有嘉宾,鼓瑟吹笙。 明明如月,何时可掇? 忧从中来,不可断绝。 越陌度阡,枉用相存。 契阔谈讌,心念旧恩。 月明星稀,乌鹊南飞。 绕树三匝,何枝可依? 山不厌高,海不厌深。 周公吐哺,天下归心。 02 《将进酒》 唐·李白 君不见, 黄河之水天上来,奔流到海不复回。 君不见, 高堂明镜悲白发,朝如青丝暮成雪。 人生得意须尽欢,莫使金樽空对月。 天生我材必有用,千金散尽还复来。 烹羊宰牛且为乐,会须一饮三百杯。 岑夫子,丹丘生, 将进酒,杯莫停。 与君歌一曲,请君为我倾耳听。 钟鼓馔玉不足贵,但愿长醉不复醒。 古来圣贤皆寂寞,惟有饮者留其名。 陈王昔时宴平乐,斗酒十千恣欢谑。 主人何为言少钱,径须沽取对君酌。 五花马,千金裘, 呼儿将出换美酒,与尔同销万古愁。 03 《月下独酌》 唐·李白 花间一壶酒,独酌无相亲。 举杯邀明月,对影成三人。 月既不解饮,影徒随我身。 暂伴月将影,行乐须及春。 我歌月徘徊,我舞影零乱。 醒时同交欢,醉后各分散。 永结无情游,相期邈云汉。 04 《问刘十九》 唐·白居易 绿蚁新醅酒,红泥小火炉。 晚来天欲雪,能饮一杯无? 05 《寄黄几复》 宋·黄庭坚 我居北海君南海,寄雁传书谢不能。 桃李春风一杯酒,江湖夜雨十年灯。 持家但有四立壁,治病不蕲三折肱。 想见读书头已白,隔溪猿哭瘴溪藤。 06 《声声慢》 宋·李清照 寻寻觅觅,冷冷清清,凄凄惨惨戚戚。 乍暖还寒时候,最难将息。 三杯两盏淡酒,怎敌他、晚来风急? 满地黄花堆积。 憔悴损,如今有谁堪摘? 守着窗儿,独自怎生得黑? 梧桐更兼细雨,到黄昏、点点滴滴。 这次第,怎一个愁字了得! 07 《渔家傲•秋思》 宋·范仲淹 塞下秋来风景异,衡阳雁去无留意。 四面边声连角起, 千嶂里,长烟落日孤城闭。 浊酒一杯家万里,燕然未勒归无计。 羌管悠悠霜满地, 人不寐,将军白发征夫泪。 08 《江城子•密州出猎》 宋·苏轼 老夫聊发少年狂,左牵黄,右擎苍, 锦帽貂裘,千骑卷平冈。 为报倾城随太守,亲射虎,看孙郎。 酒酣胸胆尚开张,鬓微霜,又何妨! 持节云中,何日遣冯唐? 会挽雕弓如满月,西北望,射天狼。 09 《望江南•超然台作》 宋·苏轼 春未老,风细柳斜斜。 试上超然台上看,半壕春水一城花。 烟雨暗千家。 寒食后,酒醒却咨嗟。 休对故人思故国,且将新火试新茶。 诗酒趁年华。 10 《一剪梅•舟过吴江》 宋·蒋捷 一片春愁待酒浇。 江上舟摇,楼上帘招。 秋娘渡与泰娘桥,风又飘飘,雨又萧萧。 何日归家洗客袍? 银字笙调,心字香烧。 流光容易把人抛,红了樱桃,绿了芭蕉。 11 《浣溪沙•一曲新词酒一杯》 宋·晏殊 一曲新词酒一杯,去年天气旧亭台。 夕阳西下几时回? 无可奈何花落去,似曾相识燕归来。 小园香径独徘徊。 12 《凉州词》 唐·王翰 葡萄美酒夜光杯,欲饮琵琶马上催。 醉卧沙场君莫笑,古来征战几人回? 13 《遣怀》 唐·杜牧 落魄江南载酒行,楚腰纤细掌中轻。 十年一觉扬州梦,赢得青楼薄幸名。 14 《山中与幽人对酌》 唐·李白 两人对酌山花开,一杯一杯复一杯。 我醉欲眠卿且去,明朝有意抱琴来。 15 《菩萨蛮•劝君今夜须沉醉》 唐·韦庄 劝君今夜须沉醉,尊前莫话明朝事。 珍重主人心,酒深情亦深。 须愁春漏短,莫诉金杯满。 遇酒且呵呵,人生能几何。 16 《菩萨蛮•新寒中酒敲窗雨》 清·纳兰性德 新寒中酒敲窗雨, 残香细袅秋情绪。 才道莫伤神,青衫湿一痕。 无聊成独卧,弹指韶光过。 记得别伊时,桃花柳万丝。 17 《行香子•述怀》 宋·苏轼 清夜无尘。月色如银。 酒斟时、须满十分。 浮名浮利,虚苦劳神。 叹隙中驹,石中火,梦中身。 虽抱文章,开口谁亲。 且陶陶、乐尽天真。 几时归去,作个闲人。 对一张琴,一壶酒,一溪云。 18 《嘲王历阳不肯饮酒》 唐·李白 地白风色寒,雪花大如手。 笑杀陶渊明,不饮杯中酒。 浪抚一张琴,虚栽五株柳。 空负头上巾,吾于尔何有。 19 《九日送别》 唐·王之涣 蓟庭萧瑟故人稀,何处登高且送归。 今日暂同芳菊酒,明朝应作断蓬飞。 20 《送李副使赴碛西官军》 唐·岑参 火山六月应更热,赤亭道口行人绝。 知君惯度祁连城,岂能愁见轮台月。 脱鞍暂入酒家垆,送君万里西击胡。 功名祗向马上取,真是英雄一丈夫。 21 《采桑子•润州多景楼与孙巨源相遇》 宋·苏轼 多情多感仍多病,多景楼中。 尊酒相逢。 乐事回头一笑空。 停杯且听琵琶语,细捻轻拢。 醉脸春融。斜照江天一抹红。 22 《九日》 唐·杜甫 重阳独酌杯中酒,抱病起登江上台。 竹叶于人既无分,菊花从此不须开。 殊方日落玄猿哭,旧国霜前白雁来。 弟妹萧条各何在,干戈衰谢两相催! 23 《蝶恋花•伫倚危楼风细细》 宋·柳永 伫倚危楼风细细, 望极春愁,黯黯生天际。 草色烟光残照里,无言谁会凭阑意。 拟把疏狂图一醉, 对酒当歌,强乐还无味。 衣带渐宽终不悔,为伊消得人憔悴。 24 《苏幕遮》 宋·范仲淹 碧云天,黄叶地。 秋色连波,波上寒烟翠。 山映斜阳天接水。 芳草无情,更在斜阳外。 黯乡魂,追旅思。 夜夜除非,好梦留人睡。 明月楼高休独倚。 25 《酬乐天扬州初逢席上见赠》 唐·刘禹锡 巴山楚水凄凉地,二十三年弃置身。 怀旧空吟闻笛赋,到乡翻似烂柯人。 沉舟侧畔千帆过,病树前头万木春。 今日听君歌一曲,暂凭杯酒长精神。 26 宋·陆游 红酥手,黄縢酒,满城春色宫墙柳。 东风恶,欢情薄。 一怀愁绪,几年离索。 错、错、错。 春如旧,人空瘦,泪痕红浥鲛绡透。 桃花落,闲池阁。 莫、莫、莫! 27 《浣溪沙•谁念西风独自凉》 清·纳兰性德 谁念西风独自凉, 萧萧黄叶闭疏窗, 沉思往事立残阳。 被酒莫惊春睡重, 赌书消得泼茶香, 当时只道是寻常。 28 《采桑子•时光只解催人老》 晏殊 时光只解催人老,不信多情, 长恨离亭,泪滴春衫酒易醒。 梧桐昨夜西风急,淡月胧明, 好梦频惊,何处高楼雁一声? 29 宋·李清照 试问卷帘人,却道海棠依旧。 30 《送元二使安西》 渭城朝雨浥轻尘,客舍青青柳色新。 在中国历史上,爱酒如命的诗人骚客数不胜数。酒在中国历史上也占据了重要地位。 它是知音,千言万语,尽在酒中;它是 祝福,与君共饮,幸福安康。 千般饮酒,万种心情,这些藏在诗里的酒,以及酒里的诗, 哪一首才是你心目中的饮酒诗词第一名呢? 请在文章下方给我们留言吧! 来源 | 诗词天地